**Районна избирателна комисия Габрово**

**РЕШЕНИЕ
№ 10-НС
Габрово, 26.05.2021**

**ОТНОСНО: Определяне броя на членовете на СИК за община Дряново**

Със Заповед №276/20.05.2021 г., Кметът на община Дряново е образувал двадесет и две избирателни секции за произвеждане на изборите за народни представители на 11.07.2021г., предвидил е три секции в лечебни заведения и две ПСИК, утвърдил е номерацията и адресите им.

Районна избирателна комисия – Габрово установи, че в срока по чл.8, ал.4 от ИК заповедта не е оспорена от заинтересованите лица, поради което приема, че същата е влязла в сила и подлежи на изпълнение като административен акт.

С оглед на изложеното и на основание  чл.72, ал.1, във връзка с Решение № 124-НС от 26.05.2021   и методическите указания към него на ЦИК и съобразно броя избиратели във всяка секция, РИК - Габрово

**РЕШИ:**

1.Определя броя на членовете на  СИК на територията на община Дряново за произвеждане на изборите за  народни представители на 11.07.2021г, както следва: 14 СИК по 8 члена /всички включващи над 300 избиратели/ и 11 СИК по 6 члена /всички включващи до 300 избиратели /, включително и предвидените три  СИК в лечебни заведения или общ брой състав на СИК-  178 души.

2.Определя следното разпределение на съставите на СИК :

|  |  |  |  |  |  |  |  |
| --- | --- | --- | --- | --- | --- | --- | --- |
| Партия/коалиция | **ГЕРБ-СДС** | **ИТН** | **БСП** | **ДПС** | **ДБО** | **ИМВ** | **Общо** |
| Общ брой членове СИК | 42 | 32 | 29 | 25 | 25 | 25 | 178 |
| Членове | 19 | 16 | 15 | 16 | 16 | 21 | 103 |
| Секционно ръководство | 23 | 16 | 14 | 9 | 9 | 4 | 75 |
| Председател | 8 | 5 | 5 | 3 | 3 | 1 | 25 |
| Заместник председател | 7 | 6 | 5 | 3 | 3 | 1 | 25 |
| Секретар | 8 | 5 | 4 | 3 | 3 | 2 | 25 |

 3.Указва на Кмета на общината, че писменото му предложение за състав на СИК, трябва да съдържа имената на предложените лица, единен граждански номер, длъжност в комисията, образование и партията или коалицията, която ги предлага, телефон за връзка с лицето и списък на резервните членове.

Решението да се обяви на таблото на РИК - Габрово и да се публикува в интернет страницата на комисията.

Решението подлежи на оспорване в тридневен срок от обявяването му по реда на чл.73 от ИК.

Председател: Мария Николаева Недева

Секретар: Даниела Радославова Райкова